బాగా పనిచేయండి.. లేదంటే ఇంటికేగోవా సీఎం పర్రీకర్ హెచ్చరికపనాజి/న్యూఢిల్లీ, జూన్ 8: విధుల్లో అలసత్వం వహిస్తున్న ప్రభుత్వ ఉద్యోగులపై బీజేపీ పాలిత రాష్ట్రాలు కొరడా ఝళిపిస్తున్నాయి. ఇటీవలే యూపీ సీఎం యోగి ఆదిత్యనాథ్.. సమయవేళలు కచ్చితంగా పాటించాలని.. ప్రజా ఆకాంక్షలకు  అనుగుణంగా పనిచేయాలని ఉద్యోగులకు స్పష్టం చేశారు. గోవా సీఎం మనోహర్ పర్రీకర్ అయితే ఒకడుగు ముందుకువేసి.. ప్రజా ఆకాంక్షలకు అనుగుణంగా పనిచేయడంలో విఫలమైన ప్రభుత్వోద్యోగులను ఇంటికి సాగనంపుతామని హెచ్చరించారు. ఈ మేరకు విధుల్లో ఉదాసీనంగా ఉండే ఉద్యోగుల కోసం మూకుమ్మడి స్వచ్ఛంద పదవీ విరమణ (వీఆర్ఎస్) పథకాన్ని త్వరలోనే అమలు చేస్తామన్నారు. పౌర సేవలకు సంబంధించి నిర్దేశించిన సమయంలో ప్రజలకు పనులు చేసిపెట్టేందుకు గోవా ప్రభుత్వం 2013లో ఓ ప్రత్యేక చట్టాన్ని తెచ్చింది. అలాగేపారదర్శకమైన, అవినీతి రహిత పాలన కోసం ప్రత్యేక విజిలెన్స్ బృందాన్నికూడా నియమించి పూర్తి అధికారాలను కట్టబెట్టింది. ఇన్ని చర్యలు తీసుకున్నప్పటికీ.. ప్రభుత్వోద్యోగుల్లో మార్పు రావడం లేదని గురువారం బడ్జెట్ ప్రసంగం సందర్భంగా సీఎం పర్రీకర్ తీవ్ర ఆగ్రహం వ్యక్తం చేశారు. ఈ సందర్భంగా ఆయన మాట్లాడుతూ.. చాలామంది ఉద్యోగులు తమ బాధ్యతల్లో ఉదాసీనంగా, అలసత్వంతో వ్యవహరిస్తున్నట్లు తన వచ్చిందన్నారు.  సోమరితనంగా ఉండే ఉద్యోగులను ప్రభుత్వం ఎంత మాత్రం ఉపేక్షించదన్నారు. తమ బాధ్యతల్లో అప్రమత్తంగా లేని ఉద్యోగులు.. ప్రభుత్వ తీసుకునే చర్యలకు సిద్ధంగా ఉండాలని హెచ్చరించారు. మరోవైపు రైల్వేశాఖ మంత్రి సురేశ్ ప్రభు కూడా ఉద్యోగుల అలసత్వంపై మండిపడ్డారు. బాగా పని చేస్తేనే ప్రతిఫలం ఉంటుందని, లేదంటే  పనిష్మెంట్ తప్పదని  హెచ్చరించారు రైల్వేలో మానవ వనరుల నిర్వహణపై ఢిల్లీలోనిర్వహించిన రౌండ్ టేబుల్ భేటీలో ఆయన మాట్లాడారు.
baga panicheyandi.. ledante intikegova cm parrikar hecharikapanaji/newdhilly, joon 8: vidhullo alasatvam vahistunna prabhutva udyogulapai bgfa paalita rashtralu korada jhalipistunnaayi. itivale up cm yogi aadityanath.. samayavelalu kachitamgaa paatinchaalani.. praja aakaankshalaku  anugunamgaa panicheyaalani udyogulaku spashtam chesaru. gova cm manohar parrikar ayithe okadugu mundukuvesi.. praja aakaankshalaku anugunamgaa panicheyadamlo viphalamaina prabhutvodyogulanu intiki saaganamputaamani heccharinchaaru. ee meraku vidhullo udaaseenamgaa unde udyogula kosam mookummadi swachchanda padavee viramana (vrs) pathakaanni twaralone amalu chestaamannaaru. poura sevalaku sambandhinchi nirdesinchina samayamlo prajalaku panulu chesipettenduku gova prabhutvam 2013loo oo pratyeka chattaanni tecchindi. alaagepaaradarsakamaina, avineeti rahita paalana kosam pratyeka visilens brundannikuda niyaminchi puurti adhikaaraalanu kattabettindi. inni charyalu teesukunnappatiki.. prabhutvodyogullo maarpu ravadam ledani guruvaram budget prasangam sandarbhamgaa cm parrikar teevra aagraham vyaktam chesaru. ee sandarbhamgaa aayana maatlaadutuu.. chaalaamandi udyogulu tama baadhyatallo udaaseenamgaa, alasatvamto vyavaharistunnatlu tana vachindannaaru.  somaritanamgaa unde udyogulanu prabhutvam entha maatram upekshinchadannaaru. tama baadhyatallo apramattamgaa laeni udyogulu.. prabhutva teesukune charyalaku siddamgaa undaalani heccharinchaaru. marovaipu railvesakha mantri suresh prabhu kuudaa udyogula alasatvampai mandipaddaaru. baga pani chestene pratiphalam untundani, ledante  panishment tappadani  heccharinchaaru railvelo manava vanarula nirvahanapai dhillilonirvahinchina round table bhetilo aayana matladaru.